กองทุนพยุงหุ้น?โมนิก้าและทีมงาน
*ก่อนอื่นต้องบอกให้มิตรรักแฟนคลับ “ข่าวหุ้น” ให้เข้าใจก่อนว่า วัฏจักรของตลาดหุ้นไทยในแต่ละปีแต่ละรอบมีช่วงที่ดีไม่เกิน 3 เดือน ส่วนที่เหลืออีก 9 เดือน มักเป็นช่วงย่ำแย่จนน่าใจหาย และดูเหมือนวงรอบของการทะยานขึ้นรอบใหม่จะปรากฏให้เห็นอีกครั้ง จึงเห็นแรงซื้อจากนักลงทุนกลุ่มต่างๆ พรั่งพรูเข้ามาในหุ้นบลูชิพเป็นจำนวนมาก พร้อมกับเกิดจินตนาการขั้นเทพกันเลยทีเดียวเจ้าค่ะ
23 พ.ย. 2558

*ก่อนอื่นต้องบอกให้มิตรรักแฟนคลับ “ข่าวหุ้น” ให้เข้าใจก่อนว่า วัฏจักรของตลาดหุ้นไทยในแต่ละปีแต่ละรอบมีช่วงที่ดีไม่เกิน 3 เดือน ส่วนที่เหลืออีก 9 เดือน มักเป็นช่วงย่ำแย่จนน่าใจหาย และดูเหมือนวงรอบของการทะยานขึ้นรอบใหม่จะปรากฏให้เห็นอีกครั้ง จึงเห็นแรงซื้อจากนักลงทุนกลุ่มต่างๆ พรั่งพรูเข้ามาในหุ้นบลูชิพเป็นจำนวนมาก พร้อมกับเกิดจินตนาการขั้นเทพกันเลยทีเดียวเจ้าค่ะ
*โดยเฉพาะคอมเม้นท์ที่ว่า หุ้นกระชากขึ้นไปทำ high ที่ระดับ 1,396.33 จุด มันมาจากแรงซื้อกองทุน LTF &amp; RMF พร้อมกับพรรณนาเป็นวรรคเป็นเวรว่า หุ้นไทยจะทะยานขึ้นไปเรื่อยๆ หลังจากนี้จะมีแต่คำว่า แสงแห่งรุ่งอรุณยามเช้า “โมนิก้า” ถึงกับเกิดอาการสะอึกขึ้นมาในทันที เพราะสิ่งที่เกิดขึ้นเที่ยวนี้ทำให้รู้ว่า ยังมีนักลงทุนประเภทสุดโต่งอยู่ในตลาดหุ้นเป็นจำนวนมากนะคะ
*งานนี้ไม่ว่า ไม่ตำหนิ ไม่เสียดสี และไม่เยินยอ แต่ขอเม้าท์ในสิ่งที่ “โมนิก้า” อยากจะเม้าท์สักนิดว่า ดัชนีทะยานขึ้นแบบไม่มีวอลุ่ม มันจะไปได้ไกลสักกี่น้ำ และเรื่องนี้ก็เป็นประเด็นเก่าที่เดี๊ยนมักหยิบยกขึ้นมาเม้าท์เป็นประจำ และครั้งนี้ก็ต้องดูว่าดัชนีกระชากขึ้นมาปิดที่ 1,393.84จุด บวกไป 8.87 จุด ด้วยมูลค่า 2.97 หมื่นล้านบาท มันเป็นไปตามสูตรที่ได้เกริ่นนำไว้ขนาดไหนพะยะค่ะ
*เหมือนกับการทะยานขึ้นของหุ้นPTT ด้วยเหตุผลแค่ กองทุนเข้ามาเก็บหุ้น? มันใช่ตรรกะสำหรับการลงทุนที่ดีจริงเหรอ! เพราะในมุมของนักลงทุนสไตล์คุณค่า เขาให้ความสำคัญกับปัจจัยพื้นฐานเป็นลำดับแรก ส่วนแรงซื้อที่เข้ามาในแต่ละรอบเป็นเพียงตัวเร่งให้หุ้นพุ่งกระฉูดนานแค่ไหน? วันนี้ถึงต้องประเมินราคาหุ้นทะยานขึ้นมาปิดที่ 275 บาท บวกไป 6 บาท ด้วยมูลค่า 955 ล้านบาท มันเกิดจากอะไรกันแน่..อิอิอิ
*ด้วยเหตุนี้อย่าถามถึงการทะยานขึ้นของ GPSC ให้เสียเวลาเคาะขวาแบบสุดซอย ของมันรู้กันเต็มอกตูมๆ การขึ้นเที่ยวนี้มีอะไรพิเศษกว่าปกติไหม? คำตอบคือไม่มีอะไรพิเศษ และคนที่ทำให้หุ้นกลับขึ้นมาติดในกระดาน most active ก็มาจากน้ำมือกองทุนอีกเช่นเคย หุ้นถึงวิ่งขึ้นมาปิดที่ 24.90 บาท บวกไป 0.40 บาท พร้อมกันนั้นอย่าลืมว่า คนที่ทุบหุ้นร่วงเละเทะก็กองทุนนั้นแหละ
*เช่นเดียวกับหุ้นกลุ่มแบงก์ผงกหัวขึ้นอย่างพร้อมเพรียง อาทิ KBANK SCB BBL เขาว่ากันว่า กองทุนเป็นคนเข้ามาพยุงเหมือนกัน แต่ยังไม่กล้าไล่ราคาแบบสุดติ่งกระดิ่งแมว เพราะยังไม่มั่นใจกับศักยภาพในการทำกำไรในอนาคต “โมนิก้า” ถึงอยากให้แฟนคลับพิจารณาเรื่องทั้งหมดที่เกิดขึ้นอย่างเป็นขั้นเป็นตอนว่า การเด้งขึ้นเที่ยวนี้เป็นการเปลี่ยนทิศจริงไหม?
*ผิดกับในรายของ AOT  ของมันเห็นกันอย่างแจ่มแจ้งแดงแจ๋ว่า ธุรกิจผูกขาดมีแต่กำไร หุ้นถึงไต่เพดานสูงขึ้นทุกปี แม้บางช่วงจะได้รับผลกระทบจากเหตุการณ์บางอย่าง แต่หุ้นก็ฟื้นตัวกลับมาได้เป็นประจำ ล่าสุดหุ้นวิ่งขึ้นมาปิดที่ 323 บาท บวกไป 5 บาท ด้วยมูลค่า 1.40 พันล้านบาท ซึ่งเป็นการทำ new high นับตั้งแต่เข้าตลาดหุ้น มันสะท้อนถึงโอกาสที่หุ้นจะ new high รอบใหม่ค่อนข้างเปิดกว้าง จึงกลายเป็นทางเลือกหลักที่ไม่ควรมองข้าม
*เหมือนกับในรายของ MTLS ก่อนหน้านี้ออกอาการกระแซะกระแซะเหมือนจะเป็นลม พอผ่านกระบวนการทดสอบกำลังใจไม่ต่ำกว่า 6 เดือน สภาพความฟิตของหุ้นก็กลับมาสมบูรณ์ยิ่งกว่าเดิม จึงไต่เพดานขึ้นมาเรื่อยๆ และผ่านด่านหิน 20บาทอย่างง่ายดาย ล่าสุดหุ้นวิ่งขึ้นมาปิดที่ 21.70บาท บวกไป 0.50บาท หรือขึ้นไป 2.40% วอลุ่มแน่นเอี๊ยดแบบนี้..เป้า 25 บาท ไม่ไกลเกินเอื้อม..ไม่เชื่อถาม “เฮียแกะ” ดูก็ได้..อิอิอิ
*อีกหนึ่งรายที่กลายเป็นดาวเด่นประจำตลาดหุ้นในคราวนี้ก็คือ EPG ซึ่งเป็นหุ้นที่อยู่ภายใต้การกำกับดูแลของ “ป๋าเฉลียว” บวกกับสัปดาห์ก่อนเดี๊ยนเพิ่งเปิดวิทยุคลื่น 98.50 ของหนังสือพิมพ์ “ข่าวหุ้น” ฟังคุณป๋าฉายวิสัยทัศน์แบบละเอียดยิบถึงได้รู้ว่า นี่คือหุ้นห่านทองคำ ใครมีไว้มีคำว่าผิดหวังอย่างแน่นอน ล่าสุดหุ้นปิดที่ 11.90บาท บวกไป 0.40บาท หรือขึ้นไป 3.50% มันเป็นจังหวะที่ต้องตามไปดูต่อ เพราะเขาให้เป้า 15 บาทนะคะ
*แอ่น..แอ้น! วันนี้ “โมนิก้า” มีเรื่องประกาศให้ทราบกันทั่วไปว่า SUPER กับ IFEC ไม่ได้มีปัญหาอย่างที่ชมรมปากบอนเม้าท์กันอย่างสนุกสนาน แถมผู้บริหารทั้ง 2 รายกล้าออกมายืนยันต่อสาธารณชนแบบนี้ เดี๊ยนขอยกย่องในความเป็นผู้นำของทั้ง 2 ท่าน และหวังว่า พวกอีแอบที่ชอบปล่อยข่าวทำลายความน่าเชื่อถือจะหยุดพฤติกรรมเยี่ยงนี้เสียที โดยรายแรกวิ่งขึ้นมาปิดที่ 1.43บาท บวกไป 0.07บาท หรือขึ้นไป 5% ส่วนรายหลังวิ่งขึ้นมาปิดที่ 9.55บาท บวกไป 0.40บาท หรือขึ้นไป 4.40% จึงแจ้งให้ทราบโดยทั่วกันเจ้าค่ะ
*อีกหนึ่งกรณีที่ต้องเม้าท์กันแบบเผาขนก็คือ WHA หลังแมงลือสาดโคลนใส่ผู้บริหารคู่ผัวตัวเมียไม่ยั้ง พอทั้งคู่ออกมาเปิดเผยความจริงให้สังคมได้รับรู้ พวกปากหอยปากปุก็หายเข้ากลีบเมฆไปเลย “โมนิก้า” จึงต้องลูกขึ้นมาทวงความเป็นธรรมให้ผู้บริหารทั้ง 2 ราย แถมเมื่อวันศุกร์ตัวเลขออกมาแล้วว่า ทั้งคู่ซื้อหุ้นเข้าพอร์ตไปทั้งสิ้น 25 ล้านหุ้น เท่ากับเป็นการตอกหน้าก๊วนแมงลือจนหน้าหงาย ขณะที่ราคาหุ้นในกระดานก็เด้งรับข่าวขึ้นมาปิดที่ 3.04บาท บวกไป 0.10บาท หรือขึ้นไป 3.4% นะจะบอกให้
*ป.ล.เมื่อวันศุกร์ยอดซื้อหนักๆ อยู่ปอบผีฟ้า รองลงมาเป็นฝรั่ง ส่วนกองทุนซื้อนิดเดียว..มันคืออะไร ลองไปคิดกันเอาเองนะคะ